CELEX: 32007R0560
Language: lt
Date: 2007-05-23 00:00:00
Title: 2007 m. gegužės 23 d. Komisijos reglamentas (EB) Nr. 560/2007, iš dalies keičiantis Reglamentą (EB) Nr. 883/2001, nustatantį išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais

24.5.2007   
            
            
               LT
            
            
               Europos Sąjungos oficialusis leidinys
            
            
               L 132/31
            
         
      KOMISIJOS REGLAMENTAS (EB) Nr. 560/2007
   2007 m. gegužės 23 d.
   iš dalies keičiantis Reglamentą (EB) Nr. 883/2001, nustatantį išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 63 straipsnio 8 dalį,
   kadangi:
   
               (1)
            
            
               Pagal Reglamento (EB) Nr. 1493/1999 63 straipsnio 1 dalį tam, kad to reglamento 1 straipsnio 2 dalies a ir b punktuose išvardytus produktus būtų galima eksportuoti atsižvelgiant į tų produktų kainas pasaulinėje rinkoje ir laikantis susitarimuose, sudarytuose pagal Sutarties 300 straipsnį, nustatytų ribų, tų kainų ir kainų Bendrijoje skirtumą galima padengti eksporto grąžinamosiomis išmokomis.
            
         
               (2)
            
            
               Eksporto grąžinamosios išmokos gali būti taikomos konkurenciniam atotrūkiui tarp Bendrijos ir trečiųjų šalių eksporto panaikinti. Bendrijos eksportui į tam tikras artimas paskirties vietas ir trečiąsias šalis, kurios Bendrijos produktams taiko lengvatinę importo tvarką, šiuo metu sudarytos ypač palankios konkurencinės sąlygos. Todėl eksporto į šias paskirties vietas grąžinamosios išmokos turėtų būti panaikintos.
            
         
               (3)
            
            
               Todėl reikėtų atitinkamai iš dalies pakeisti Komisijos reglamentą (EB) Nr. 883/2001 (2).
            
         
               (4)
            
            
               Šiame reglamente numatytos priemonės atitinka Vyno vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 883/2001 IV priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 23 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 128, 2001 5 10, p. 1. Reglamentas su paskutiniais pakeitimais, padarytais Reglamentu (EB) Nr. 2016/2006 (OL L 384, 2006 12 29, p. 38).
   
      PRIEDAS
      Reglamento (EB) Nr. 883/2001 IV priede tekstas po antraštėmis „3 zona“ ir „4 zona“ pakeičiamas taip:
      
         „3   zona: Rytų Europa ir Nepriklausomų Valstybių Sandraugos šalys
         Armėnija, Azerbaidžanas, Baltarusija, Gruzija, Kazachstanas, Kirgizija, Moldova, Rusija, Tadžikistanas, Turkmėnistanas, Ukraina, Uzbekistanas.
         4   zona: Vakarų Europa
         Islandija, Norvegija“